Kasuur is rypbestand maar nie droogtebestand nie. Dit is 'n immergroen boom en groei redelik vinnig. Die boom ontwikkel gou 'n mooi kroon en is dus 'n ideale skaduboom. Die blare het 'n aangename reuk as dit gebreek word. Kasuur in vol saad gee 'n mooi vertoning en lok baie voëls . Pittosporum viridiflorum het 'n redelik aggressiewe wortelstelsel. Die boom word groot met tyd en is dus nie geskik vir 'n klein tuin nie. Kasuur aard egter goed in 'n groot pot/houer en ons beveel die metode aan vir 'n klein tuin.